**Phoenix** on Mars-laskeutuja, jonka suunnittelua johti Arizonan yliopiston kuu- ja planeettalaboratorio NASAn johdolla. Luotaimessa käytetään joitakin alun perin vuoden 2001 peruutettuun Mars-laskeutujaan suunniteltuja laitteita sekä kyseisen luotaimen runkoa. Phoenix laskeutui 25. toukokuuta 2008 Marsin vesi- ja jäärikkaalle pohjoisnapa-alueelle. Toukokuun lopulla 2010 NASA totesi laitteen toiminnan päättyneen.

Tehtävä
-------

Tehtävällä on kaksi päämäärää. Ensimmäinen on veden geologisen historian tutkiminen, jonka perusteella voidaan selvittää menneisyydessä tapahtuneen ilmastomuutoksen syitä. Toinen on etsiä todisteita elinkelpoisesta alueesta, joka voisi sijaita jään ja maaperän välisellä rajavyöhykkeellä. Phoenixin instrumentit on suunniteltu Marsin arktisten seutujen geologiseen ja biologiseen tutkimiseen. Luotaimessa on myös suomalainen painemittari, jonka on valmistanut Ilmatieteen laitos. Luotain on ensimmäinen, joka lähettää dataa Marsin napa-alueilta. Se jatkaa NASAn "seuraa vettä" -strategiaa Marsin tutkimisessa.

Luotain laukaistiin Cape Canaveralista Boeingin Delta 7925 -raketilla 4. elokuuta 2007 kello 12.26 Suomen aikaa. Luotain laskeutui Marsiin 26. toukokuuta 2008 puoli kolmen jälkeen aamuyöllä.

NASA ilmoitti 10.11.2008 menettäneensä yhteyden luotaimeen. Tämä oli odotettavissa Marsin kylmyyden heikentäessä akkujen tehoa ja lähestyvän talven vähentäessä aurinkopaneelien tuottamaa energiaa. Luotain oli toiminnassa viisi kuukautta pidempään kuin alun perin ennakoitiin. Luotainta yritettiin herätellä Marsin kevään koittaessa vuoden 2010 ensimmäisen neljänneksen aikana. Tässä ei kuitenkaan onnistuttu.

Suomen kontribuutio
-------------------

Luotaimen kokoonpano.
Ilmatieteen laitos toimitti luotaimeen kaasukehän painemittalaitteen, joka on mitannut luotaimen ympäristön painevaihteluita. Mittauksia käytettiin säämallien luomiseen ja havaittiin mm. Marsille tyypillisiä pölypyörteitä.

Lähteet
-------

1. 1 2 3 4 5  Phoenix *In Depth – Solar System Exploration: NASA Science*.  25.1.2018. Viitattu 7.12.2018.
2. ↑  Martian probe Phoenix is kaput: NASA *Mars Daily*.  24.5.2010. MarsDaily. Viitattu 7.12.2018. (englanniksi)
3. ↑  Phoenix-luotain laskeutui Marsiin *Yle Uutiset*.  26.5.2008. Viitattu 7.12.2018.
4. ↑  Smith, Peter H.: Mars Phoenix Lander Finishes Successful Work On Red Planet *Phoenix Mars Mission – The University of Arizona*.  Arkistoitu 14.1.2019. Viitattu 7.12.2018 (englanniksi).
5. ↑  Phoenix-luotain vie Ilmatieteen laitoksen painemittalaitteen Marsiin *Ilmatieteen laitos – Tiedotearkisto: 2007*.  31.7.2007. Viitattu 7.12.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Phoenix-luotain**.
* Phoenix Mars Lander *NASA*.  4.8.2017.  Arkistoitu 4.9.2019. Viitattu 7.12.2018 (englanniksi).  Portaali.
* Phoenix Landing Blog *Phoenix Mars Lander – NASA*. Viitattu 7.12.2018 (englanniksi).
* Fitzpatrick, Tony: Phoenix Mission To Mars Will Search For Climate Clues *Mars Daily*.  25.5.2008. Viitattu 7.12.2018 (englanniksi).
* Phoenix-luotaimen matka Marsiin alkoi onnistuneesti *Ilmatieteen laitos – Tiedotearkisto: 2007*.  4.8.2007. Viitattu 7.12.2018.
* Phoenix-luotain laskeutuu Marsiin maanantaina 26.5. *Ilmatieteen laitos – Tiedotearkisto: 2008*.  23.5.2008. Viitattu 7.12.2018.
* Kahanpää, Henrik: Marsin sääilmiöistä saatu uutta tietoa paineinstrumentin avulla *Ilmatieteen laitos*.  9.9.2011. Viitattu 7.12.2018.
* Phoenix *Program & Missions – NASA*. Viitattu 7.12.2018 (englanniksi).
* Phoenix Mars Mission: news, images, videos, and audio *NASA – Jet Propulsion Laboratory*.  Arkistoitu 13.11.2018. Viitattu 7.12.2018 (englanniksi).